1602.

Godina **1602** (**[[rimski brojevi|MDCII]]**) bila je redovna godina koja počinje u utorak po gregorijanskom kalendaru odn. redovna godina koja počinje u petak po 10 dana zaostajućem julijanskom kalendaru.

## Događaji
* siječanj - Danilo Frankol je novi kapetan Senja namjesto ubijenog Rabate.
* januar - Uskoci proturili glasinu da pregovaraju sa sultanom o predaji Senja.
* 14. 2. - Pogubljen jedan od kolovođa Rabatinog ubistva, ali ubrzo dolazi do smirivanja i uskoci se vraćaju u Senj.
* 19. 2. - Umro habsburški vojskovođa Philippe Emmanuel Mercœur, nasljeđuje ga Russworm.
* 20. 3. -  Osnovana Holandska istočnoindijska kompanija (*VOC*), najjača kompanija na svetu u 17. veku.
* april - Mlečani uhvatili uskočku barku sa 15 članova posade, četvoricu obesili, ostale poslali na galije (u Senju zbog mletačke blokade izbija glad).
* 15. 5. - Bartholomew Gosnold je prvi Englez i Evropljanin na Bakalarskom rtu u dan. Masačusetsu.
* jun - James Lancaster stigao na Sumatru na čelu prve flote engleske Istočnoindijske kompanije.
* 2. 7. - Giorgio Basta porazio kod Teiușa Mózesa Székelya, vojskovođu Žigmunda Batorija (definitivan kraj Batorijeve vlasti u Erdelju); Sekelj beži u turski Banat.
* 26. 8. - Grof Juraj Zrinski zamolio nadvojvodu Ferdinanda da mu potčini Srbe u Gomirju (hrvatski sabor sledećeg meseca ga podržava a Zrinski se žali da ga Vlasi tj. Srbi ne priznaju za zemaljskog gospodara i čine štetu kmetovima).
* 29. 8. - Turci velikog vezira Jemišči Hasan-paše povratili Stolni Biograd.
* ljeto - Sefer-beg poharao Rečicu.
* listopad-studeni - Russworm zauzeo Peštu i opsjeda Budim; veliki vezir se vratio iz Erdelja pa opsjeda Peštu, vojske se razišle usljed jake hladnoće.
* 8. 11. - Otvorena *[[Bodleian Library]]* (Bodlijeva biblioteka) Univerziteta u Oksfordu.
* novembar - Sebastián Vizcaíno plovi obalom Kalifornije i daje imena mnogim mestima (npr. San Diego); Martin d'Aguilar će stići do Oregona.
* decembar? - Uskoci pojačavaju pustošenje sela na turskoj teritoriji, nakon iskrcavanja kod Primoštena.
* 21/22. 12. (11/12. 12. po j.k.) - *[[L'Escalade]]*: građani Ženeve odbranili grad od iznenadnog savojskog napada.

### Kroz godinu
* Lastovska buna protiv dubrovačke vlasti - ugušena je, kolovođe su pobunjene, ali Mlečani dolaze 1603-1606.
* Sagrađen manastir Gomirje, između Senja i Ogulina.
* Izgrađena manastirska crkva manastira Blagoveštenje u Ovčarsko-kablarskoj klisuri.
* Gradi se Sat-kula u Kotoru.
* Vakufnama Hurema sina Balije sadrži podatke o izgradnji mekteba u Hadži zade Hadži Ahmedovoj mahali u Sarajevu.
* Napušten Medvedgrad.
* Velika Gorica dobila pravo na sajam.
* Objavljene Šekspirove "Vesele žene vindzorske".
* Portugalci proterani s Bahreina, preuzima ga Abas Veliki.
* Persija i Španija u defanzivnoj alijansi, Abas obrijao osmanlijskog izaslanika, sledeće godine rat.
* Nastavlja se Ruska glad (1601-03), ataman Hlopko digao seljačku bunu.
* Izgrađena Smolenska tvrđava (ili Smolenski kremlj).
* Tommaso Campanella napisao "Grad sunca" (objavljen 1623).
* Matteo Ricci sa kineskim saradnicima štampao u Pekingu kartu sveta *[[Kunyu Wanguo Quantu]]* ("Mapa bezbroj svetskih zemalja").

## Rođenja

* 14. 7. - Jules Mazarin, kardinal i francuski državnik († 1661)
* 22. 11. - Elizabeta, kraljica Španije († 1644)
* 30. 11. - Otto von Guericke, naučnik i političar († 1686)

## Smrti

* 19. 2. - Philippe Emmanuel Mercœur, vojskovođa (* 1558)
* 22. 3. - Agostino Carracci, slikar (* 1557)
* travanj - Blaž Đurak, zagrebački kanonik, ratnik
* 12. 8. - Abu'l-Fazl ibn Mubarak, mogulski vezir i istoričar (* 1551)
* 25. 9. - Caspar Peucer, reformista (* 1525)
* ? - Li Zhi, filozof (* 1527)

## Reference

;Literatura
* Vjekoslav Klaić, Svezak treći: dio prvi..... Prva knjiga: Doba kraljeva Ferdinanda I., Maksimilijana i Rudolfa (1527-1608) (archive.org)
* *Istorija srpskog naroda*, Treća knjiga, prvi tom, Srbi pod tuđinskom vlašću 1537-1699, SKZ Beograd 1993,